প্রেস বিজ্ঞপ্তি ॥ জাতীয় পার্টি হবিগঞ্জ জেলা শাখার সাবেক সিনিয়র সাংগঠনিক সম্পাদক মোঃ তৌহিদুল ইসলাম তৌহিদ বলেছেন, ১৯৯০ সালের পর থেকে সাবেক রাষ্ট্রপতি পল্লীবন্ধু এরশাদ ও জাতীয় পার্টির সাথে বেইমানি করে অদ্যাবধি অনেক নেতাই দল থেকে চলে গেছেন। এদের পরিণতি কি হয়েছে, দেশবাসী ভাল ভাবেই জানে। গত পহেলা এপ্রিল হবিগঞ্জ জেলা জাতীয় পার্টির সভাপতি পদ থেকে পদত্যাগ করে কাজী জাফর সাহেবের দলে যোগদান করেছেন। এরই পরিপ্রেক্ষিতে জাতীয় পার্টি চেয়ারম্যানের ৩৯ ধারা ক্ষমতাবলে ৪ই এপ্রিল হবিগঞ্জ জেলা জাতীয় পার্টির কমিটি ভেঙ্গে দিয়ে আগামী আহবায়ক কমিটি গঠনের উদ্যোগ নেয়া হয়েছে। তাই জাতীয় পার্টির সকল ত্যাগী নেতাকর্মীদের ঐক্যবদ্ধ থাকার জন্য অনুরোধ জানিয়েছেন তৌহিদুল ইসলাম তৌহিদ। গতকাল এক বিবৃতিতে তিনি এ আহবান জানান।